วันนี้เอ็กซเรย์ไซนัส และซักประวัติ บอกเป็นไซนัสอักเสบจากฟันผุ ต้องไปให้ฟันถอนฟันซี่นั้นออกก่อน แล้วจึงจะรักษาได้ แต่ไม่ได้อธิบายว่า อักเสบเพราะฟันผุอย่างไร ผมจึงอยากทราบว่าฟันกับไซนัส มีส่วนเกี่ยวข้องกันอย่างไรครับแล้วทำไมฟันผุจึงทำให้ไซนัสอักเสบได้
สวัสดีค่ะ ไซนัสคือโพรงอากาศที่อยู่ตามบริเวณใบหน้า โหนกแก้ม โดยการเจริญของไซนัสโหนกแก้มเกิดพร้อมกับการขึ้นของฟันแท้บางซี่ทำให้ไซนัสและโพรงฟันจะอยู่ติดกันมาก เมื่อมีการอักเสบหรือติดเชื้อที่ฟัน เช่นฟันผุ เชื้ออาจลุกลามเข้าไปในไซนัสได้ โดยเฉพาะอย่างยิ่งถ้ามีการถอนฟันนำมาก่อนหน้านั้น จะทำให้มีรูให้เชื้อผ่านเข้าไปได้ค่ะ